ครม.อุดหนุนประปาภูมิภาค1.17พันล้าน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

โพสต์ทูเดย์ — ครม.ไฟเขียวให้คลังจ่ายเงินอุดหนุนให้การประปาส่วนภูมิภาค 1,174 ล้าน 
นายวัชระ กรรณิการ์ รองโฆษกประจำสำนักนายกรัฐมนตรี เปิดเผยว่า ที่ประชุมคณะรัฐมนตรี (ครม.) เห็นชอบในหลักการให้คงกรอบวงเงินอุดหนุนบริการสาธารณะประจำปีงบประมาณ พ.ศ. 2553 ของการประปาส่วนภูมิภาค (กปภ.) จำนวน 1,174.7 ล้านบาท ตามที่ได้ดำเนินการตามนโยบายของรัฐบาล เรื่องการลดภาระค่าครองชีพให้กับประชาชน 
ทั้งนี้เพื่อให้สอดคล้องกับแผนการลงทุนเพื่อขยายโครงข่ายระบบประปาและการเพิ่มประสิทธิภาพในการดำเนินงานด้านต่างๆ ที่ กปภ.จะต้องกำหนดแหล่งเงินจากเงินรายได้ เงินกู้ และเงินอุดหนุนเพื่อนำมาใช้ในการลงทุนและเพิ่มประสิทธิภาพการดำเนินงาน 
กระทรวงการคลังจึงพิจารณาเห็นชอบเงินอุดหนุนให้ กปภ.ตามมติ ครม. เมื่อวันที่ 7 เม.ย. 2552 ที่อนุมัติกรอบวงเงินอุดหนุนบริการสาธารณะประจำปีงบประมาณ พ.ศ. 2553 จำนวน 1,174.7 ล้านบาท เพราะที่ผ่านมา กปภ. มีการเตรียมแผนการลงทุนเพื่อใช้ในการพัฒนาโครงการต่างๆ ซึ่งกรณีที่มีการปรับปรุงวงเงินอุดหนุนบริการสาธารณะดังกล่าว อาจส่งผลต่อแผนการดำเนินการต่างๆ ของ กปภ. ให้ไม่เป็นไปตามเป้าหมาย